
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 263 

12 Απριλίου 1994 


ΠΡΟΕΔΡΙΚΑ ΔΙΑΤΑΓΜΑΤΑ 


Εγκριση σύστασης του κοινωφελούς ιδρύματος με την 

επωνυμία «ΙΔΡΥΜΑ ΜΕΛΙΝΑ ΜΕΡΚΟΥΡΗ» και κύρωση 

του Οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ. 2787/23.3.1994 πράξη του Συμβολαιογρά¬ 
φου Αθηνών Γεώργιου θωμά Στεφανάκου, με την οποία ο 
Ζυλ Ντασσέν του Σάμουελ σύστησε κοινωφελές ίδρυμα 
με την επωνυμία «ΙΔΡΥΜΑ ΜΕΛΙΝΑ ΜΕΡΚΟΥΡΗ» και με 
έδρα την Αθήνα. 

2. Τις διατάξεις των άρθρων: α) 95 και 98 του Α.Ν. 
2039/1939, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

3. Την από 29.3.1994 γνωμοδότηση του Συμβουλίου 
Εθνικών Κληροδοτημάτων. 

4. Την αριθ. 1026431/268/0006Α/2.3.94 κοινή από¬ 
φαση του Πρωθυπουργού και του Υπουργού Οικονομικών, 
με την οποία ανατέθηκαν αρμοδιότητες στους Υφυπουρ¬ 
γούς Οικονομικών (ΦΕΚ 154/Β/7.3.1994). 

Με πρόταση του Υπουργού Πολιτισμού και του Υφυ¬ 
πουργού Οικονομικών, αποφασίζουμε: 

Αρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΙΔΡΥΜΑ ΜΕΛΙΝΑ ΜΕΡΚΟΥΡΗ», η 
οποία έγινε από τον Ζυλ Ντασσέν του Σάμουελ με την 
αριθ. 2787/23.3.1994 πράξη του συμβολαιογράφου Αθη¬ 
νών Γεωργίου θωμά Στεφανάκου. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Οικονομικών και Πολιτισμού και διέπεται από τις δια¬ 
τάξεις της παραπάνω συστατικής του πράξης, του παρα¬ 
κάτω Οργανισμού, του Α.Ν. 2039/1939 και των διαταγμά¬ 
των που εκδόθηκαν ή θα εκδοθούν, σε εκτέλεση του νό¬ 
μου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δώδεκα (12) 
άρθρα και καταχωρίζεται παρακάτω: 


ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με 

την επωνυμία «ΙΔΡΥΜΑ ΜΕΛΙΝΑ ΜΕΡΚΟΥΡΗ». 

Αρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΙΔΡΥΜΑ 
ΜΕΛΙΝΑ ΜΕΡΚΟΥΡΗ», που συστήθηκε από τον Ζυλ 
Ντασσέν του Σάμουελ με την αριθ. 2787/23.3.1994 
πράξη του Συμβολαιογράφου Αθηνών Γεωργίου θ. Στε¬ 
φανάκου, αποτελεί νομικό πρόσωπο ιδιωτικού δικαίου και 
διέπεται από τις διατάξεις της συστατικής του πράξης, του 
παρόντος Οργανισμού, των άρθ. 108, 109 και 110 του 
Αστικού Κώδικα και του Α.Ν. 2039/1939, όπως κάθε 
φορά ισχύει ο νόμος αυτός και των διαταγμάτων που εκδό¬ 
θηκαν ή θα εκδοθούν σε εκτέλεση του νόμου τούτου. 

2. Έδρα του ιδρύματος είναι η Αθήνα. 

Με απόφαση του Διοικητικού Συμβουλίου ιδρύονται πα¬ 
ραρτήματα του ιδρύματος στο εξωτερικό, τα οποία είναι 
δυνατόν να στελεχώνονται με έμμισθο προσωπικό, εφό¬ 
σον τούτο θεωρείται σκόπιμο για την εκπλήρωση των σκο¬ 
πών του παραρτήματος. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά, μέσα σε πλαίσιο, την επωνυμία του 
ιδρύματος και στο μέσον αυτής την έδρα και το έτος έγκρι¬ 
σης της σύστασής του. 

Αρθρο 2 

Σκοποί 

Σκοποί του ιδρύματος είναι: 

α) Η προώθηση ενεργειών για τη δημιουργία του Νέου 
Μουσείου Ακροπόλεως. 

β) Η συμβολή στη χρηματοδότηση του έργου. 

γ) Η ανάληψη και ο συντονισμός πρωτοβουλιών για τον 
επαναπατρισμό των Μαρμάρων του Παρθενώνα. 

δ) Η μετά την αποπεράτωση του Μουσείου οικονομική 
ενίσχυση και συνδρομή στη λειτουργία τούτου, ανάλογα 
με τις εκάστοτε αναφυόμενες ανάγκες. 

ε) Η οργάνωση διαλέξεων, συνεδρίων, εκδόσεων και 
ιδίως εκπαιδευτικών προγραμμάτων για την ανάδειξη και 
προβολή των αξιών και ιδεωδών του Ελληνικού Πολιτισμού 

με έμφαση στον επίκαιρο και οικουμενικό χαρακτήρα του 
περιεχομένου τους. 

Άρθρο 3 

Περιουσία - Πόροι 

1. Περιουσία του ιδρύματος αποτελούν: 

α) Το ποσό των εκατό εκατομμυρίων (100.000.000) 
δρχ. 

β) Τα πνευματικά δικαιώματα αφενός μεν του ιδρυτού 
Ζυλ Ντασσέν και αφετέρου της Μελίνας Μερκούρη επί 
όλων των έργων (κινηματογραφικών, μουσικών, συγγραφι¬ 
κών, εκδοτικών κ.λπ.) τα οποία οι ανωτέρω έχουν δη¬ 
μιουργήσει ή έχουν καθ' οιονδήποτε τρόπο συμμετά- 
σχει. 

2. Πόροι του ιδρύματος είναι: 

α) Οι τόκοι του ποσού που διέθεσε ο ιδρυτής, 
β) Τα έσοδα από την εις το διηνεκές εκμετάλλευση καθ’ 
οποιοδήποτε τρόπο των ανωτέρω πνευματικών δικαιωμά¬ 
των. 

γ) Κάθε κληρονομιά, κληροδοσία, που καταλείπεται στο 
Ίδρυμα ως και κάθε δωρεά ή επιχορήγηση προς αυτό, 
προερχόμενες από οποιοδήποτε φυσικό ή νομικό πρό¬ 
σωπο, περιλαμβανομένων και του Ελληνικού Δημοσίου και 
της Ευρωπαϊκής Ένωσης. 

δ) Οι τόκοι του κεφαλαίου των ανωτέρω χαριστικών 
πράξεων ή επιχορηγήσεων, εφόσον αυτές είναι χρηματι¬ 
κές ή τα έσοδα από την εκμετάλλευση ακινήτων που τυχόν 
θα μεταβιβαστούν προς το ίδρυμα. 

ε) Τα έσοδα από πάσης φύσεως εκδηλώσεις που θα ορ¬ 
γανώσει το Ίδρυμα εις μνήμη της Μελίνας Μερκούρη, ως 
επίσης και από εκδόσεις. 

Άρθρο 4 

Διοικητικό Συμβούλιο 

1. Το ίδρυμα διοικείται από εννεαμελές Διοικητικό Συμ¬ 
βούλιο, αποτελούμενο από τον: 

1) Ζυλ Ντασσέν (ϋυίβδ Οβδδίπ) του Σάμουελ, σκηνοθέτη, 
ως ισόβιο Πρόεδρο, 

2) Κωνσταντίνο Αλαβάνο του Νικολάου, δικηγόρο, 

3) Χριστόφορο Αργυρόπουλο του Δημητρίου, δικη¬ 
γόρο, 

4) Χρίστο Ζουράρι του Νικολάου, δικηγόρο, 

5) Ελένη-Αλκμήνη Κιούμπιτ του Τζέημς, ανεξάρτητο 
παραγωγό ταινιών, 

6) Δημήτριο Κόκκινο του Λουκά, πρώην Διευθυντή 
Υπουργείου Πολιτισμού, 

7) Εμμανουήλ Κορρέ του Ιωάννη, αρχιτέκτονα μηχα¬ 
νικό, 

8) Σπύρο Μερκούρη του Σταμάτη, παραγωγό ταινιών, 

9) Εμμανουηλία Παυλίδου του Μάνου, σύμβουλο δημο¬ 
σίων σχέσεων. 

2. Σε περίπτωση θανάτου, αποποιήσεως, παραιτήσεως, 
εκπτώσεως ή διαπιστωμένης αδυναμίας ασκήσεως εκ μέ¬ 
ρους κάποιου μέλους των καθηκόντων του, η αναπλήρωση 
γίνεται με απόφαση των υπολοίπων μελών του Διοικητικού 
Συμβουλίου, εφαρμοζομένων κατά τα λοιπά των διατά¬ 
ξεων του άρθρου 99 του Α.Ν. 2039/1939. 

3. Τα μέλη του Διοικητικού Συμβουλίου ορίζουν μεταξύ 
τους με ψηφοφορία τον Αντιπρόεδρο, το Γενικό Γραμμα¬ 
τέα και τον Ταμία αυτού δια μία διετία. 

Η ίδια διαδικασία θα ακολουθηθεί και σε περίπτωση 


αντικαταστήσεως του ισοβίου Προέδρου. 

4. Το Διοικητικό Συμβούλιο συνεδριάζει τακτικά κάθε 
μήνα, έκτακτα όποτε το ζητήσει ο Πρόεδρος ή δύο μέλη 
αυτού με γραπτή αίτησή τους, προς τον Πρόεδρο, έπειτα 
από πρόσκληση του Προέδρου, στην οποία αναγράφονται 
τα θέματα της ημερήσιας διάταξης. 

5. Το Διοικητικό Συμβούλιο βρίσκεται σε απαρτία όταν 
είναι παρόντα πέντε τουλάχιστον μέλη του μεταξύ των 
οποίων ο Πρόεδρος ή ο Αντιπρόεδρος και αποφασίζει κατ' 
απόλυτο πλειοψηφία των παρόντων. 

Σε περίπτωση ισοψηφίας επικρατεί η ψήφος του Προέ¬ 
δρου. 

6. Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από οκτώ (8) συνε¬ 
χείς συνεδριάσεις, θεωρείται ότι έχει παραιτηθεί και η 
κενή θέση αυτού συμπληρώνεται κατά τα οριζόμενα στην 
παρ. 2 του παρόντος άρθρου. 

7. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι απο¬ 
φάσεις αυτού, καθώς και η γνώμη των μελών που μετέ¬ 
χουν στη συνεδρίαση. Τα πρακτικά υπογράφονται από όλα 
τα μέλη που μετέχουν στη συνεδρίαση. 

8. Τα μέλη του Διοικητικού Συμβουλίου μπορούν να εκ¬ 
προσωπηθούν από άλλο μέρος με έγγραφη εξουσιοδό¬ 
τηση για κάθε συνεδρίαση. Κάθε μέλος μπορεί να εκπρο¬ 
σωπήσει μόνο ένα άλλο μέλος. 

9. Τα μέλη του Διοικητικού Συμβουλίου προσφέρουν τις 
υπηρεσίες τους χωρίς αμοιβή. Δικαιούνται όμως οδοιπο¬ 
ρικά ή άλλα έξοδα που δαπάνησαν για την εκτέλεση υπη¬ 
ρεσιών του ιδρύματος, εφόσον έγιναν έπειτα από ειδική 
εντολή του Διοικητικού Συμβουλίου και αποδεικνύονται 
ότι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου 

Το Διοικητικό Συμβούλιο αποφασίζει για κάθε θέμα που 
αφορά στη διοίκηση και λειτουργία του Ιδρύματος, στη 
διαχείριση της περιουσίας, και στη διάθεση των πόρων αυ¬ 
τού, καθώς και για κάθε ενέργεια που σχετίζεται με την 
εκπλήρωση των σκοπών του, σύμφωνα πάντοτε με τις δια¬ 
τάξεις του παρόντος Οργανισμού και των νόμων που το 
διέπουν. 

Ειδικότερα το Διοικητικό Συμβούλιο: 
α) Καταρτίζει, ψηφίζει και υποβάλλει κάθε χρόνο για 
έγκριση στον Υπουργό Οικονομικών ή στο Νομάρχη Αττι¬ 
κής, τον προϋπολογισμό και απολογισμό του Ιδρύματος. 

Μαζί με τον απολογισμό καταρτίζεται και υποβάλλεται 
και ο γενικός ισολογισμός της περιουσίας αυτού. 

β) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών προς το Ίδρυμα. 

γ) Συγκροτεί γνωμοδοτικά συμβούλια, επιτροπές ή ομά¬ 
δες εργασίας από πρόσωπα με ειδικές γνώσεις ή ικανότη¬ 
τες στις οποίες μπορεί να παραπέμπει προς γνωμοδότηση 
ή ενέργεια κάθε θέμα το οποίο αναφέρεται στην προα¬ 
γωγή και εξυπηρέτηση των σκοπών του Ιδρύματος. 

δ) Λαμβάνει κάθε πρόσφορο κατά την κρίση του μέτρο 
για την ευόδωση των σκοπών του Ιδρύματος και αποφασί¬ 
ζει τις αναγκαίες δαπάνες. 

ε) Αποφασίζει την πρόσληψη του αναγκαίου προσωπι¬ 
κού του Ιδρύματος, περιλαμβανομένου και του Διευθυ- 
ντού. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του ανωτέρω προσωπικού, καθώς 

και την αμοιβή του σύμφωνα με τα προσόντα του, τους 
όρους των συλλογικών συμβάσεων εργασίας, τις διατάξεις 
γενικότερα της εργατικής νομοθεσίας και τις συνθήκες 
αγοράς εργασίας. 

στ) Αποφασίζει την οργάνωση εκδηλώσεων εις μνήμην 
της Μελίνας Μερκούρη, την πραγματοποίηση εκδόσεων 
και την ανάπτυξη άλλων συναφών δραστηριοτήτων. 

ζ) Αποφασίζει τη μίσθωση και εκμίσθωση ακινήτων ανά¬ 
λογα προς τις ανάγκες του Ιδρύματος και την αγορά του 
απαραιτήτου για τη λειτουργία του Ιδρύματος εξοπλι¬ 
σμού. 

η) Τοποθετεί τα χρήματα σε ομόλογα, ή άλλους τοκο- 
φόρους τίτλους και γενικά αποφαζίει για κάθε θέμα που 
έχει σχέση με την εύρυθμη λειτουργία των υπηρεσιών του 
Ιδρύματος. 

2. Το Διοικητικό Συμβούλιο μπορεί να παρέχει εντολές, 
πληρεξουσιότητες ή εξουσιοδοτήσεις προς ενέργεια υλι¬ 
κών πράξεων ή δικαιοπραξιών προς μέλη ή τρίτους για ορι¬ 
σμένη ή αόριστη διάρκεια, την ευθύνη των πράξεων των 
οποίων θα έχει το Διοικητικό Συμβούλιο του Ιδρύματος. 
Εφόσον η εκπλήρωση των ανωτέρω αποφάσεων συνεπά¬ 
γεται δαπάνες αποφασίζεται η καταβολή τους με την ίδια 
απόφαση. 

3. Με απόφαση του Διοικητικού Συμβουλίου απονέμο- 
νται σε πρόσωπα που συμβάλλουν καθ' οιονδήποτε τρόπο 
στην εκπλήρωση των σκοπών του Ιδρύματος και ανάλογα 
με την προσφορά τους οι τίτλοι του χορηγού, του δωρητή 
ή του ευεργέτη. 

Άρθρο 6 

Αρμοδιότητες Προέδρου 

1.0 Πρόεδρος του Διοικητικού Συμβουλίου του Ιδρύμα¬ 
τος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, διευθύνει αυτές και κηρύσσει την 
έναρξη και τη λήξη τους. 

γ) Καταρτίζει μαζί με το Γενικό Γραμματέα την ημερησία 
διάταξη και υπογράφει αυτήν, καθώς και τις προσκλήσεις 
για συνεδρίαση. 

δ) Εισηγείται στο Διοικητικό Συμβούλιο τα θέματα που 
θα συζητηθούν ή αναθέτει τούτο σε άλλο μέλος του Διοι¬ 
κητικού Συμβουλίου. 

ε) Δίνει εντολή για την πληρωμή κάθε δαπάνης που πε¬ 
ριλαμβάνεται στον εγκεκριμένο προϋπολογισμό του Ιδρύ¬ 
ματος. 

στ) Αλληλογραφεί απευθείας με τις Αρχές και υπογρά¬ 
φει κάθε έγγραφο του Διοικητικού Συμβουλίου, που 
αφορά την εκτέλεση αποφάσεων αυτού. 

ζ) Ασκεί εποπτεία και έλεγχο στο προσωπικό του ιδρύ¬ 
ματος και γενικά εκτελεί όλες τις ειδικές εντολές που 
αναθέτει σ’ αυτόν το Διοικητικό Συμβούλιο. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει σε όλες τις αρμοδιότητες αυτού, ο Αντιπρόεδρος 
και σε περίπτωση απουσίας ή κωλύματος τούτου άλλο μέ¬ 
λος του Διοικητικού Συμβουλίου που ορίζεται με απόφαση 
αυτού. 

Άρθρο 7 

Αρμοδιότητες Γ ενικού Γ ραμματέα 

1. Ο Γ ενικός Γ ραμματέας του Ιδρύματος: 


α) Συνυπογράφει μαζί με τον Πρόεδρο κάθε έγ¬ 
γραφο. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου και εκδίδει αντίγραφα αυτών. 

γ) Διεκπεραιώνει όλη την αλληλογραφία του ιδρύματος 
και 

δ) Φυλάττει τα έγγραφα, τα βιβλία, το αρχείο και τη 
σφραγίδα του Ιδρύματος. 

2. Το Γενικό Γραμματέα, όταν απουσιάζει ή κωλύεται 
αναπληρώνει άλλος Σύμβουλος που ορίζεται με απόφαση 
του Διοικητικού Συμβουλίου. 

Άρθρο 8 

Αρμοδιότητες Ταμία 

1. Ο Ταμίας του Ιδρύματος: 

α) Εισπράττει όλα τα έσοδα του Ιδρύματος, εκδίδει και 
υπογράφει τις σχετικές αριθμημένες διπλότυπες αποδεί¬ 
ξεις. 

β) Ενεργεί τις πληρωμές, με βάση τα σχετικά εντάλματα 
πληρωμής που έχουν νομότυπα εκδοθεί. 

γ) Τηρεί και φυλάσσει τα διαχειριστικά βιβλία και στοι¬ 
χεία του Ιδρύματος. 

δ) Καταθέτει τα εισπραττόμενα έσοδα του Ιδρύματος 
σε πιστωτικά Ιδρύματα έχοντας την ευχέρεια να παρακρα¬ 
τεί απ' αυτά ένα ποσό για την αντιμετώπιση έκτακτων και 
επειγουσών αναγκών του Ιδρύματος, το ύψος του οποίου 
καθορίζεται έκαστοτε με απόφαση του Διοικητικού Συμ¬ 
βουλίου. 

ε) Αναλαμβάνει από τις καταθέσεις του Ιδρύματος, 
ύστερα από έγγραφη εντολή του Προέδρου ή του νομίμου 
αναπληρωτή του, τα ποσά που θα ορίζονται εκάστοτε σ’ 
αυτήν και 

στ) Φροντίζει για την έγκαιρη κατάρτιση και υποβολή 
στο Διοικητικό Συμβούλιο των σχεδίων προϋπολογισμών, 
υπολογισμών και ισολογισμών του Ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλος Σύμβουλος που ορίζεται με απόφαση του Διοικητι¬ 
κού Συμβουλίου. 

Άρθρο 9 

Οικονομική διαχείριση 

Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1η Ιανουάριου και λή¬ 
γει την 31η Δεκεμβρίου του ίδιου χρόνου και γίνεται με 
βάση τους προϋπολογισμούς και απολογισμούς εσόδων 
και εξόδων του Ιδρύματος που καταρτίζονται σύμφωνα με 
τις διατάξεις των άρθρων 101 και 102 του Α.Ν. 2039/ 
1939. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσιεύσεως στην Εφημερίδα της Κυ- 
βερνήσεως του παρόντος Π.Δ/τος και παρατείνεται ως 
την 31 η Δεκεμβρίου του επόμενου ημερολογιακού έτους. 

Άρθρο 10 
Βιβλία και στοιχεία 

1. Το Ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλφγραφίας. 

β) Βιβλίο πρακτικών των συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα- 

χωρίζονται με χρονολογική σειρά και με λογιστική τάξη, 
ολα τσ έσοδα και έξοδα του Ιδρύματος που πραγματο¬ 
ποιούνται στη διάρκεια της χρήσης. 

δ) Στελεχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 

Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο μπορεί να αποφασίζει την τήρηση και 
άλλων βιβλίων και στοιχείων, τα οποία κρίνει ότι είναι απα¬ 
ραίτητα για την παρακολούθηση της διαχείρισης της πε¬ 
ριουσίας του Ιδρύματος και την εκτέλεση των σκοπών του. 

Αρθρο 11 

Τροποποίηση Οργανισμού 

Ο οργανισμός αυτός του Ιδρύματος μπορεί να τροπο¬ 
ποιηθεί ή να συμπληρωθεί με Προεδρικό Διάταγμα, σύμ¬ 
φωνα με τις διατάξεις των άρθρων 98 του Α.Ν. 2039/1939 


και 110 και 119 του Αστικού Κώδικα, έπειτα από σχετική 
πρόταση του Διοικητικού Συμβουλίου του Ιδρύματος. 

Αρθρο 12 

Διάλυση του Ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει. 

2. Σο περίπτωση διάλυσης του ιδρύματος για οποιοδή- 
ποτε λόγο, η περιουσία του περιέρχεται στο Μουσείο 
Ακρόπολης. 

Στον Υπουργό Πολιτισμού και στον Υφυπουργό Οικονο¬ 
μικών, αναθέτουμε τη δημοσίευση και εκτέλεση του πα¬ 
ρόντος διατάγματος. 

Αθήνα, 11 Απριλίου 1994 

